Video: Sanger en vrou verwag nóg ŉ dogtertjie | Maroela Media
Die sanger en liedjieskrywer Vaughan Gardiner en sy vrou, Nerine, gaan einde vanjaar ŉ tweede dogtertjie in hul huis verwelkom.
In die video vra Vaughan aan Ameline (2) waar haar babasussie is, waarna die kleinding na Nerine se magie wys.
Ameline is in Junie 2016 gebore. Die sanger het destyds aan Maroela Media vertel hul dogtertjie se naam is ŉ verbuiging van ŉ familienaam. “Ons het met die naam Ameline vorendag gekom deur die ander naam aan te pas. Françoise beteken ‘van Frankryk’, en ons het dit haar tweede naam gemaak omdat ons die eerste keer gehoor het hoe haar hart klop terwyl ons in Frankryk was.”
Die egpaar is in 2012 getroud en Nerine het in 2014 op agt weke swangerskap ŉ miskraam gehad.
Vaughan kon nie Saterdagoggend onmiddellik bereik word vir kommentaar nie. Hou Maroela Media dop vir meer.
Dubbel artikel · 9 maande gelede
Hi MM. Lyk of julle 2 van dieselfde artikels geplaas het met nét verskillende opskrifte?
Dankie vir jou kommentaar! Ons wou graag Vaughan se goeie nuus met Maroela-lesers deel in die eerste artikel, maar kon nie daarin slaag om die sanger telefonies te bereik nie. Toe ons hom wel later telefonies bereik het, het ons ŉ tweede artikel geplaas wat ŉ meer persoonlike vertelling en blik op dié nuus bied.